# Dzīvības zinātņu un tehnoloģiju institūta

# Biodaudzveidības departaments

# 

# PĒTNIEKS

**Galvenie uzdevumi un pienākumi**

1. Pētnieka galvenais uzdevums ir kvalificēti veikt zinātniskos pētījumus Bioloģijas nozarē Zooloģijas apakšnozarē šādās jomās: sistemātikas pētījumi (Coleoptera); taksonomijas pētījumi (Coleoptera); tropiskās faunas ekoloģijas pētījumi; tropiskās faunas izplatības pētījumi; atlasītu grupu ģenētiskās analīzes; ekoloģisko faktoru modelēšana; materiāla ievākšana izmantojot dažādas entomoloģiskās metodes; sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Pētnieka amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Pētnieka galvenie pienākumi ir:

2.1. veicot zinātnisko darbību, nodrošināt zinātnisko pētījumu objektivitāti;

2.2. informēt sabiedrību par savu zinātnisko pētījumu rezultātiem, kā arī savas kompetences ietvaros sniegt konsultācijas un eksperta atzinumus;

2.3. popularizēt zinātnes sasniegumus un atziņas, sniegt atzinumus par moderno tehnoloģiju un organizatorisko paņēmienu izmantošanas iespējām Latvijas tautas labklājības un valsts saimnieciskās konkurētspējas attīstībai;

2.4. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.5. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.6. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.7. piedalīties izglītības sistēmas zinātniskās attīstības un pilnveidošanas procesā;

2.8. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtību”.

2.9. izstrādāt, vadīt vai darboties kā pētniekam starptautiskos un Latvijas pētniecības projektos, ieskaitot Apvārsnis Eiropa programmā un piedalīties tīklošanas pasākumos un informācijas dienās par projektu konkursiem;

2.10. zinātniskajā darbībā nodrošināt sadarbību ar industriju, pašvaldībām un citiem pasūtītājiem;

2.11. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā;

2.12. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību, lasīt lekcijas, vadīt studiju nodarbības bakalaura/maģistra/doktora studiju programmās pēc studiju programmu pieprasījuma;

2.13. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.14. ievēlēšanas laikā vismaz vienu reizi iesaistīties docēšanas vai apmācības mobilitātes pasākumos;

2.15. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.16. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Pētnieka amatā var ievēlēt personas ar doktora vai maģistra grādu.

2. Pēdējos sešos gados zinātnes nozarei atbilstošas zinātniskās publikācijas *Web of Science*, *Scopus* vai citos indeksētos zinātniskajos izdevumos.

3. Iemaņas organizēt pētniecisko darbu, seminārus un citus zinātniskus pasākumus.

4. Pieredze projektu pieteikumu sagatavošanā un īstenošanā.

5. Valsts valodas prasme atbilstoši Valsts valodas likumam, angļu valodas prasme C1 līmenī.

6. Datorprasmes pieredzējuša lietotāja līmenī: *MS Word, Excel, PowerPoint*.